Ադրբեջանական կողմը, պաշտոնական թե ոչ պաշտոնական մակարդակներով, այդ ընթացքում փորձում էր համոզել, թե քանի որ հակամարտության կարգավորման բանակցային գործընթացը ի սկզբանե ընթանում է ԵԱՀԿ շրջանակներում, ապա պետք է հաշվի առնվեն միայն այդ կազմակերպության կողմից ընդունված իրավական ակտերը։ Եվ իբրեւ այդպիսին վկայակոչվում են 1975 թ. Եվրոպայում անվտանգության եւ համագործակցության խորհրդի կողմից ընդունված հիմնարար «Եզրափակիչ ակտով» սահմանված նորմերը, որոնք միանշանակորեն երաշխավորում են տարածքների եւ սահմանների անձեռնմխելիության սկզբունքը։